**Pokyny k prevádzke Materskej školy od 1.9.2020**

* Deti prichádzajú od 7,00 do 8,30 v sprievode jedného zákonného zástupcu. Do priestorov MŠ vstupujú s použitím rúška. Dieťa si treba prísť do MŠ vyzdvihnúť v čase od 15,00 najneskôr 16,30, aby sa mohla zatvoriť budova a vykonať povinná dezinfekcia.
* **Po uzamknutí budovy – 8,30 už nebude možné prevziať dieťa do MŠ.**
* Zamestnanec pri vstupe zmeria teplotu vstupujúcemu (rodič, dieťa). Pri opakovanom nameraní zvýšenej teploty 37,1°C nebudú zákonný zástupca a dieťa vpustení do budovy. Zamestnanec MŠ dohliadne na dezinfekciu rúk a **použitie rúška dospelej osoby**. Presmeruje rodičov do šatne.
* Pri prvom nástupe 2.9.2020 zákonný zástupca odovzdá podpísaný **zdravotný dotazník a vyhlásenie o zdravotnom stave dieťaťa.** Vyhlásenie o zdravotnom stave dieťa musí nanovo vypísať a odovzdať vždy po absencii troch pracovných dní a viac.
* Zákonný zástupca dohliadne na rýchle prezlečenie a bez zdĺhavého lúčenia odovzdá dieťa do triedy učiteľke.
* Deti si nemôžu nosiť žiadne hračky, predmety do škôlky.
* Dieťa musí mať v skrinke podpísané náhradné oblečenie a dve rúška.
* Pred vstupom do triedy každé dieťa prejde umývarkou, kde si pod dohľadom zamestnanca MŠ poriadne umyje ruky mydlom – už bez asistencie rodiča.
* Používať sa do odvolania budú len papierové utierky.
* Deti budú v triedach bez rúšok. Učiteľka si môže vybrať, či bude tiež bez rúška, alebo bude používať rúško alebo štít (podľa aktuálnej situácie – zelená, oranžová a červená fáza).
* Deti môžu vyzdvihnúť splnomocnené osoby a súrodenci nad 10 rokov.
* Ak dieťa v priebehu dňa vykazuje niektorý z možných príznakov COVID-19, musí si bezodkladne nasadiť rúško a bude umiestnené do samostatnej miestnosti, personál školy bude kontaktovať zákonných zástupcov, ktorí si dieťa bezodkladne vyzdvihnú.
* Pri podozrení na ochorenie dieťaťa/rodiča kontaktuje rodič telefonicky lekára. Obratom informuje vedenie školy, aby škola vedela zabezpečiť osoby, s ktorými boli v kontakte.
* Vedenie školy bude rodičov informovať o stave epidemiologickej situácie na škole farebným označením: **Zelená**= zdravé deti, personál;

**Oranžová** = podozrenie na ochorenie; **Červená** = potvrdené ochorenie.